KOMISIJAS ĪSTENOŠANAS REGULA (ES) 2020/146

(2020. gada 3. februāris),

ar ko groza Regulu (ES) Nr. 333/2010, Īstenošanas regulu (ES) 2017/2312, Īstenošanas regulu (ES) 2018/1081, Īstenošanas regulu (ES) 2016/897, Īstenošanas regulu (ES) 2019/893 un Regulu (ES) Nr. 184/2011 par atļaujām lietot preparātu Bacillus subtilis C-3102 (DSM 15544) par dzīvnieku barības piedevu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,

tā kā:

(1) Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

(2) Preparāts Bacillus subtilis C-3102 (DSM 15544) tika atļauts izmantošanai par barības piedevu atšķirtiem sivēniem ar Komisijas Regulu (ES) Nr. 333/2010 (2), sivēnmātēm, zīdāmiem sivēniem un suņiem ar Komisijas Īstenošanas regulu (ES) 2017/2312 (3), nobarojamām cūkām ar Komisijas Īstenošanas regulu (ES) 2018/1081 (4), dējējvistām un dekoratīvām zivīm ar Komisijas Īstenošanas regulu (ES) 2016/897 (5), gaļas cāļiem ar Komisijas Īstenošanas regulu (ES) 2019/893 (6) un dējējvistu cāļiem, tītariem, mazāk svarīgām putnu sugām un citiem dekoratīviem un medījamiem putniem ar Komisijas Regulu (ES) Nr. 184/2011 (7).

(3) Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office, 2018. gada 31. augustā saskaņā ar Regulas (EK) Nr. 1831/2003 13. panta 3. punktu iesniedza pieteikumu, kurā minimālo piedevas saturu izmantošanai gaļas cāļu barībā ierosināja grozīt no atļautās koncentrācijas 5 × 108 KVV/kg barības līdz 3 × 108 KVV/kg barības. Pieteikumam bija pievienoti attiecīgie pamatojošie dati. Komisija šo pieteikumu pārsūtīja Eiropas Pārtikas nekaitīguma iestādei (“Iestāde”).

(4) Iestāde 2019. gada 22. janvāra atzinumā (8) secināja, ka samazinātais piedevas minimālais saturs līdz koncentrācijai 3 × 108 KVV/kg barības gaļas cāļiem var būt iedarbīgs. Iestāde neuzskata, ka attiecībā uz uzraudzību pēc laišanas tirgū būtu nepieciešamas īpašas prasības. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

(5) Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office, 2019. gada 26. martā saskaņā ar Regulas (EK) Nr. 1831/2003 13. panta 3. punktu iesniedza pieteikumu, kurā ierosināja grozīt sava pārstāvja nosaukumu. Pieteikuma iesniedzējs apgalvoja, ka par tā pārstāvi Savienībā attiecībā uz šo piedevu uzskatāms Pen & Tec Consulting S.L.U. Pieteikumam bija pievienoti attiecīgie pamatojošie dati.

(6) Šai ierosinātajai atļaujas nosacījumu maiņai ir tikai administratīvs raksturs, tāpēc attiecīgās piedevas jauns novērtējums nav nepieciešams. Iestāde par pieteikumu ir informēta.

(7) Pieteikumu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti.

(8) Tāpēc Regula (ES) Nr. 333/2010, Īstenošanas regula (ES) 2017/2312, Īstenošanas regula (ES) 2018/1081, Īstenošanas regula (ES) 2016/897, Īstenošanas regula (ES) 2019/893 un Regula (ES) Nr. 184/2011 būtu attiecīgi jāgroza.

(9) Nekaitīguma apsvērumi neliek nekavējoties piemērot ar šo regulu izdarītos grozījumus, tāpēc ir lietderīgi noteikt pārejas periodu, kura laikā esošos preparāta Bacillus subtilis C-3102 (DSM 15544) piedevas krājumus, kas atbilst noteikumiem, ko piemēroja pirms šīs regulas spēkā stāšanās dienas, var turpināt laist tirgū un lietot, līdz šie krājumi beidzas.

(10) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants Grozījumi Regulā (ES) Nr. 333/2010 Regulu (ES) Nr. 333/2010 groza šādi: 1) virsrakstā vārdus “Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”; 2) pielikuma otrajā slejā “Atļaujas turētāja nosaukums” vārdus “Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”.

2. pants Grozījumi Regulā (ES) Nr. 184/2011 Regulu (ES) Nr. 184/2011 groza šādi: 1) virsrakstā vārdus “Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”; 2) pielikuma otrajā slejā “Atļaujas turētāja nosaukums” vārdus “Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”.

3. pants Grozījumi Īstenošanas regulā (ES) 2016/897 Īstenošanas regulu (ES) 2016/897 groza šādi: 1) virsrakstā vārdus “Asahi Calpis Wellness Co. Ltd.” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”; 2) pielikuma otrajā slejā “Atļaujas turētāja nosaukums” vārdus “Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”.

4. pants Grozījumi Īstenošanas regulā (ES) 2017/2312 Īstenošanas regulu (ES) 2017/2312 groza šādi: 1) virsrakstā vārdus “Asahi Calpis Wellness Co. Ltd., ko pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”; 2) pielikuma otrajā slejā “Atļaujas turētāja nosaukums” vārdus “Asahi Calpis Wellness Co. Ltd., ko pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”.

5. pants Grozījumi Īstenošanas regulā (ES) 2018/1081 Īstenošanas regulu (ES) 2018/1081 groza šādi: 1) virsrakstā vārdus “Asahi Calpis Wellness Co. Ltd., ko pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”; 2) pielikuma otrajā slejā “Atļaujas turētāja nosaukums” vārdus “Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”.

6. pants Grozījumi Īstenošanas regulā (ES) 2019/893 Regulu (ES) 2019/893 groza šādi: 1) virsrakstā vārdus “Asahi Calpis Wellness Co. Ltd., ko Savienībā pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”; 2) pielikuma otrajā slejā “Atļaujas turētāja nosaukums” vārdus “Asahi Calpis Wellness Co. Ltd., ko pārstāv Asahi Calpis Wellness Co. Ltd. Europe Representative Office” aizstāj ar vārdiem “Asahi Calpis Wellness Co. Ltd., ko Eiropas Savienībā pārstāv Pen & Tec Consulting S.L.U.”. 3) pielikuma septītajā slejā “Minimālais saturs” norādi “5 × 108” aizstāj ar norādi “3 × 108”.

7. pants Pārejas pasākumi Bacillus subtilis C-3102 (DSM 15544), kas noteikts Regulā (ES) Nr. 333/2010, Īstenošanas regulā (ES) 2017/2312, Īstenošanas regulā (ES) 2018/1081, Īstenošanas regulā (ES) 2016/897, Īstenošanas regulā (ES) 2019/893 un Regulā (ES) Nr. 184/2011, un šo vielu saturošus premiksus, kas ražoti un marķēti pirms 2020. gada 24. februāra saskaņā ar noteikumiem, kas bija piemērojami pirms 2020. gada 24. februāra, arī turpmāk drīkst laist tirgū un lietot, līdz beidzas esošie krājumi.

8. pants Stāšanās spēkā Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2020. gada 3. februārī Komisijas vārdā – priekšsēdētāja Ursula VON DER LEYEN

(1) OV L 268, 18.10.2003., 29. lpp.

(2) Komisijas 2010. gada 22. aprīļa Regula (ES) Nr. 333/2010 par atļauju jaunā veidā izmantot Bacillus subtilis C-3102 (DSM 15544), lai lietotu to kā barības piedevu atšķirtiem sivēniem (atļaujas turētājs Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office) (OV L 102, 23.4.2010., 19. lpp.).

(3) Komisijas 2017. gada 13. decembra Īstenošanas regula (ES) 2017/2312 par atļauju Bacillus subtilis C-3102 (DSM 15544) preparātu izmantot jaunā veidā par barības piedevu sivēnmātēm, zīdāmiem sivēniem un suņiem (atļaujas turētājs Asahi Calpis Wellness Co. Ltd., ko pārstāv Asahi Calpis Wellness Co. Ltd. Eiropas pārstāvniecības birojs) (OV L 331, 14.12.2017., 41. lpp.).

(4) Komisijas 2018. gada 30. jūlija Īstenošanas regula (ES) 2018/1081 par atļauju Bacillus subtilis C-3102 (DSM 15544) preparātu izmantot par barības piedevu nobarojamām cūkām (atļaujas turētājs Asahi Calpis Wellness Co. Ltd, ko pārstāv Asahi Calpis Wellness Co. Ltd Eiropas pārstāvniecības birojs) (OV L 194, 31.7.2018., 137. lpp.).

(5) Komisijas 2016. gada 8. jūnija Īstenošanas regula (ES) 2016/897, ar ko atļauj preparātu Bacillus subtilis (C-3102) (DSM 15544) lietot par barības piedevu dējējvistām un dekoratīvām zivīm (atļaujas turētājs Asahi Calpis Wellness Co. Ltd.) un ar ko attiecībā uz atļaujas turētāju groza Regulu (EK) Nr. 1444/2006, Regulu (ES) Nr. 333/2010 un Regulu (ES) Nr. 184/2011 (OV L 152, 9.6.2016., 7. lpp.).

(6) Komisijas 2019. gada 28. maija Īstenošanas regula (ES) 2019/893, ar ko atjauno atļauju Bacillus subtilis DSM 15544 izmantot par barības piedevu gaļas cāļiem un atceļ Regulu (EK) Nr. 1444/2006 (atļaujas turētājs – Asahi Calpis Wellness Co. Ltd., ko Savienībā pārstāv Asahi Calpis Wellness Co. Ltd Europe Representative Office) (OV L 142, 29.5.2019., 60. lpp.).

(7) Komisijas 2011. gada 25. februāra Regula (ES) Nr. 184/2011 par atļauju izmantot Bacillus subtilis C-3102 (DSM 15544) kā barības piedevu dējējvistu cāļiem, tītariem, mazāk svarīgām putnu sugām un citiem dekoratīviem un medījamiem putniem (atļaujas turētājs Asahi Calpis Wellness Co. Ltd., ko Eiropas Savienībā pārstāv Asahi Calpis Wellness Co. Ltd. Europe Representative Office) (OV L 53, 26.2.2011., 33. lpp.).

(8) EFSA Journal, 2019; 17(3):5605.